Ludwig (film)

***Ludwig*** er en italiensk historisk dramafilm fra 1973 regissert av Luchino Visconti. Filmen omhandler livet til kong Ludwig II. Han var konge i Bayern fra 1864 til 1886. Hans liv endte tragisk.

Filmen vant tre David di Donatello-priser (beste film, beste regi og beste hovedrolle). Den ble også tildelt tre prise av Italias nasjonale syndikat av journalister.

## Handlingsreferat
München i 1864: Den 18 år gamle, idealistiske Ludwig blir kronet som konge av Kongeriket Bayern. Hans første offisielle handling blir en overdådig støtte for komponisten Richard Wagner, som bosetter seg i München etter kong Ludwigs forespørsel. Resten av Ludwigs kabinett kan ikke forstå kongens enorme støtte til kunsten, og blir rasende over Wagners kostbare livsstil. Ludwig forsøker å finne en trofast venn i Wagner, hvis musikk han elsker, men disse forhåpningene knuses raskt: Bak kongens rygg begynner Wagner en affære med Cosima von Bülow, kone til Wagners opportunistiske dirigent Hans von Bülow. For å unngå skandale, må Wagner forlate München. Ludwig fortsetter å støtte Wagner og hans prosjekter, men han føler fremdeles mistro mot Wagner.

En annen viktig person for Ludwig i løpet av denne tiden var keiserinne Elisabeth av Østerrike, hans uavhengige og karismatiske kusine. Under et møte med andre aristokratiske familier i Bad Ischl i Østerrike, deler Elisabeth og Ludwig et kyss. Elisabeth er imidlertid mer interessert i ekteskap mellom sin vakre, kultiverte søster Sophie og Ludwig, men kongen ignorerer Sophie. Ludwig ønsker at Bayern skal forbli nøytral under Den østerriksk-prøyssiske krig i 1866.

Men kabinettet hans har en annen mening, og de støtter østerrikerne som taper krigen. Ludwig  bryr seg ikke om krigen og blir i slottet sitt, til stor irritasjon for sin yngre bror Otto og hans nære fortrolige grev Dürckheim. Greven råder ham til et ekteskap, for å forhindre ensomhet. Kort tid etter at Ludwig blir klar over sin egen homofili, kunngjør han plutselig sin forlovelse med Sophie i januar 1867. Men Ludwig er i tvil om han kan være noen god ektemann for Sophie som elsker ham, og han avlyser ekteskapet.

I stedet begynner Ludwig et forhold til sine tjenere. Men som troende katolikk føler han skyld på grunn av hans homofili. Den mentale helsen til Ludwigs yngre bror Otto avtar, og legene må ta seg av ham. Ludwig blir sjokkert over brorens sykdom. I 1881 har kongen et kort, men voldsomt vennskap med skuespilleren Josef Kainz, hvis forestilling han elsker, men Kainz er mest interessert i kongens penger. Ludwig er også vert for noen orgier sammen med sine tjenere. Når hans kusine Elisabeth vil besøke ham etter lang tid, nekter Ludwig å møte henne. I 1886 erklærer psykiater Bernhard von Gudden at Ludwig er mentalt sinnssyk, og hans onkel Luitpold blir erklært som prinsregent av Bayern.

## Medvirkende
* Helmut Berger: Ludwig II av Bayern
* Trevor Howard: Richard Wagner
* Silvana Mangano: Cosima von Bülow
* Gert Fröbe: Pater Hoffmann
* Romy Schneider: Elisabeth von Österreich-Ungarn
* Helmut Griem: Grev Dürckheim
* Izabella Teleżyńska: Königinmutter
* Umberto Orsini: Grev von Holnstein
* John Moulder-Brown: Prins Otto
* Sonia Petrovna: Prinsesse Sophie
* Folker Bohnet: Josef Kainz
* Heinz Moog: Professor Gudden
* Adriana Asti: Lila von Buliowski
* Marc Porel: Richard Hornig
* Nora Ricci: Grevinne Ida Ferenczy
* Mark Burns: Hans von Bülow
* Maurizio Bonuglia: Mayer

## Referanser


## Eksterne lenker
*